Fola Eş FK

**Sportinq Sirkle Fola Eş** () — **Fola Eş** və ya sadəcə **Fola** kimi də tanınan, Lüksemburqun cənub-qərbində yerləşən Eş-sur-Alzette şəhərini təmsil edən peşəkar Lüksemburq futbol klubudur. Klub öz ev oyunlarını şəhərin cənubunda yerləşən *Stad Emile Mayrisx* stadionunda keçirir. Bu stadionunda klubun bacısı sayılan *CA Fola Eş* atletika klubu məşq edir.

## Tarixi
Klub 1906-cı ildə İngilis dili müəllimi olan Jan Roeder tərəfindən təsis edilmişdir. Fola Lüksemburqun ilk futbol klubudur. Öz çiçəklənmə dövrü ərzində klub 1918-ci ildən 1924-cü ilə kimi dörd dəfə Milli Divizionun və iki dəfə Lüksemburq Kubokunun qalibi olmuşdur. Fola 1930-cu ildə daha bir dəfə ölkə çempionatının və 1955-ci ildə Lüksemburq Kubokunun qalibi olmuşdur. Bu uğurlardan sonra Fola uzun müddət çempionluq sevinci yaşaya bilməmişdir.

Fola inadla 1990-cı illərdə konsolidasiya dalğası zamanı daha böyük qonşuları olan *Jeness Eş* ilə birləşməyi rədd etmişdir. 2004-05 mövsümündə Fola Lüksemburq futbolunun üçüncü yarusuna enmişdir. Lakin gələn mövsüm bir pillə qalxmağı bacarmışdır. 2006-07 mövsümündə klub üçüncü yeri tutsa da, *Viktoriya Rosport* klubu ilə pley-off görüşlərində məğlub olmuşdur. 2007-ci ilin avqust ayında Fola keçmiş Mərakeş yığmasının yarımmüdafiəçisi Mustafa Hacı ilə müqavilə imzalamışdır. Bu transfer dünya futbolunda bomba kimi partlamışdır.

2008-ci ildə klub çempionatda ikinci yeri tutmasına baxmayaraq, Fortis Liqaya (Milli Divizion, ölkənin güclülər dəstəsi, 2009-cu ilin mart ayında BGL Liqasının maliyyə böhranı ilə əlaqədar adı dəyişdirilib) vəsiqə qazana bilməmişdir.

2013-cü ilin mart ayında Fola Eş klubu 25-ci oyun günündə rəqibi *Jeness Eş* klubu üzərində 5-1 hesabı ilə tarixi qələbə qazanaraq BGL Liqasının qalibi olmuşdur. Klub 83 ildən sonra növbəti dəfə ölkə çempionu adını qazanır. Stefano Bensi 20 qolla mövsümün bombardiri olmuşdur. Fola 2013-14 Çempionlar Liqası mövsümündə ikinci təsnifat mərhələsində iştirak etmişdir. Klub Dinamo Zaqreb klubuna evdə 0-5, səfərdə 0-1 hesabı ilə məğlub olaraq turnir ilə vidalaşmışdır. 2015-ci ildə Fola növbəti dəfə ölkə çempionu olmuşdur. 2014 və 2016-cı ildə vitse çempion olmuş, sonuncuda isə F91 Düdelanj klubu ilə bərabər xal toplamışdır.

2016-cı ildə Fola Eş 110-cu ad gününü qeyd edərkən Lüksemburqun ən qocaman klubu kimi *Pionerlər Klubuna* üzv olmuşdur.

### Ad tarixi
*1906: Klub *Futbol və Loun Tennis Klubu Eş* adı altında təsis edilmişdir.
*1907: Qırmızı və ağ zolaqlarla indiki loqosu yaradılmışdır.
*1910: *Nerva* klubu ilə birləşərək *Serkl sportif Fola Eş* adlanmağa başlayır.
*1918: Çempionatda ilk uğurunu qazanır.
*1924: Qızıl dubl edir.
*1930: Növbəti 83 il üçün sonuncu çempionluq titulunu qazanır.
*1935: İndiki stadionları olan *Stad Emile Mayrisx* inşa edilir.
*1955: Son dövrlərdə axırıncı titulu olan Lüksemburq Kubokunu qazanır.
*1973: Avropa turnirlərində (mövsüm 1973–74) ilk dəfə çıxış edir.
*2013: 83 ildən sonra 2013-cü ildə növbəti dəfə ölkə çempionu olur.
*2017: İlk dəfə Avropa turnirlərində ikinci təsnifat mərhələsinə vəsiqə qazanır.

## Uğurları

***Milli Divizion**
:*Çempion (7):* 1917–18, 1919–20, 1921–22, 1923–24, 1929–30, 2012–13, 2014–15
:*İkinci yer (9):* 1916–17, 1918–19, 1920–21, 1928–29, 1948–49, 1953–54, 1954–55, 2010–11, 2013–14

***Lüksemburq Kuboku**
:*Çempion (3):* 1922–23, 1923–24, 1954–55
:*İkinci yer (1):* 1972–73

## Avropa turnirləri

### Oyunlar

## İndiki heyəti

## Baş məşqçilər
* Maykl Lofi (İyul 1, 2008&nbsp;– Mart 23, 2009)
* Paskal Velter *(əvəzləyici)* (Aprel 13, 2009&nbsp;– Okt 26, 2009)
* Hippolite Danqbeto *(əvəzləyici)* (2009)
* Filippe Querard (Okt 26, 2009&nbsp;– Okt 31, 2010)
* Ceff Strasser (Noy 2, 2010–1?)
* Siril Serredszum (Dek 22, 2010&nbsp;– İyun 30, 2012)
* Ceff Strasser (1 İyul 2012–indiyə kimi)

## Xarici keçidlər
*CS Fola homepage
*football-lineups

## İstinadlar